**Predlagatelj: ŽUPAN Faza: PREDLOG**

*Svet Mestne občine Velenje je na podlagi 13.,14., in 15. člena Zakona o spodbujanju razvoja turizma (Uradni list RS, št.*[*13/2018*](http://www.uradni-list.si/1/objava.jsp?sop=2018-01-0541)*) in 24. člena Statuta Mestne občine Velenje (Uradni vestnik MO Velenje, št. 1/2016 – uradno prečiščeno besedilo in* *št. 17/2019) na svoji \_\_\_ seji dne \_\_\_\_\_\_\_\_ sprejel*

SKLEP

o POTRDITVI AKCIJSKega NAČRTa PROJEKTA SLOVENIA GREEN ZA DESTINACIJO VELENJE ZA OBDOBJE 2020 - 2022

1. člen

Svet Mestne občine Velenje potrjuje Akcijski načrt projekta Slovenia green za destinacijo Velenje za obdobje 2020 – 2022.

2. člen

Ta sklep začne veljati dan po objavi v Uradnem vestniku Mestne občine Velenje.

Številka: 333-01-0001/2020

Datum: \_\_\_\_\_\_\_\_\_\_\_\_\_\_\_\_

župan Mestne občine Velenje

 **Bojan KONTIČ**

po pooblastilu župana

podžupan Mestne občine Velenje

**Peter Dermol**

***OBRAZLOŽITEV:***

1. *PRAVNA PODLAGA*

*Pravno podlago za sprejem predlaganega sklepa predstavlja 13.,14., in 15. člen Zakona o spodbujanju razvoja turizma (Uradni list RS, št. 13/2018) in 24. člen Statuta Mestne občine Velenje (Uradni vestnik MO Velenje, št. 1/2016 – uradno prečiščeno besedilo in št. 17/2019).*

1. *RAZLOGI ZA SPREJEM AKTA*

*Zelena shema slovenskega turizma (ZSST) – Slovenia Green poteka pod okriljem Slovenske turistične organizacije. ZSST je celovito zasnovan sistem za pospeševanje razvoja trajnostnega turizma v Sloveniji na vseh treh stebrih trajnostnega razvoja: okoljskem, družbenem in ekonomskem, ki je namenjen tako destinacijam kot tudi posameznim turističnim ponudnikom. Značilnosti ZSST so: celosten pristop in razvojna naravnanost, nacionalni karakter, mednarodna primerjava, na globalnih kriteriji, orodje za pozicioniranje in promocijo.*

*ZSST – Slovenia Green je Velenju vodilo za trajnostni razvoj turizma.*

*Akcijski načrt projekta Slovenia Green za destinacijo Velenje za obdobje 2020 – 2022 je oblikovan na podlagi prejete ocene, priporočil ter aktualne Strategije razvoja in trženja turizma v MOV 2017 – 2021 in vključuje nabor finančno ovrednotenih ukrepov za izboljšave.*

*Sistematičen trajnostni razvoj turizma v Velenju, ki temelji na celostnem pristopu, ima nacionalni in lokalni karakter, je mednarodno primerljiv in Velenju omogoča napredovanje v okviru projekta.*

1. *OCENA SEDANJEGA STANJA*

*Velenje zelo uspešno uresničuje zastavljene ukrepe projekta ZSST – Slovenia Green, h kateremu je pristopilo v maju 2016 s pridobitvijo bronastega znaka. Ob ponovnem ocenjevanju v letu 2019 smo napredovali in pridobili nov znak Slovenia Green Destination Silver.*

1. *OCENA FINANČNIH TER DRUGIH POSLEDIC*

*Za izvedbo akcijskega načrta bodo potrebna finančna sredstva, ki so natančneje opredeljena v prilogi Akcijski načrt projekta Slovenia Green za destinacijo Velenje za obdobje 2020 – 2022.*

Velenje, 18. 3. 2020

Pripravila:

**Urška GABERŠEK, l.r. Alenka REDNJAK, l.r.**

višja svetovalka vodja Urada za razvoj in investicije

**ŽUPAN**

**Na podlagi 37. člena Statuta Mestne občine Velenje (Uradni vestnik MOV, št. 1/2016 – uradno prečiščeno besedilo in št. 17/2019) predlagam občinskemu svetu, da ta sklep sprejme.**

 župan Mestne občine Velenje

 **Bojan KONTIČ**

po pooblastilu župana

podžupan Mestne občine Velenje

**Peter Dermol, l.r.**